Ehdotus Euroopan parlamentin ja neuvoston direktiiviksi elintarvikkeena käytettävistä kaakao- ja suklaatuotteista



Virallinen lehti nro C 231 , 09/08/1996 s. 0001



Ehdotus Euroopan parlamentin ja neuvoston direktiiviksi elintarvikkeena käytettävistä kaakao- ja suklaatuotteista (96/C 231/01) KOM(95) 722 lopull. - 96/0112(COD) (Komission esittämä 30 päivänä toukokuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että elintarvikealan tiettyjä vertikaalisia direktiivejä olisi yksinkertaistettava siten, että huomioon otettaisiin ainoastaan olennaiset vaatimukset, jotka mainituissa direktiiveissä tarkoitettujen tuotteiden on täytettävä, jotta ne voivat vapaasti liikkua sisämarkkinoilla Eurooppa-neuvoston 11 ja 12 päivänä joulukuuta 1992 Edinburghissa tekemien päätelmien mukaisesti, sellaisina kuin ne ovat vahvistettuina Eurooppa-neuvoston 10 ja 11 päivänä joulukuuta 1993 Brysselissä tekemillä päätelmillä, olisi suotavaa valvoa yhteisön lainsäädännön laatua valmisteluvaiheessa sen ymmärrettävyyden parantamiseksi 8 päivänä kesäkuuta 1993 annetun neuvoston päätöslauselman (1) suuntaviivojen mukaisesti, perusteltiin sillä, että erot useanlaisia kaakao- ja suklaatuotteita koskevien kansallisten lainsäädäntöjen välillä voivat haitata tuotteen vapaata liikkumista ja vaikuttaa suoraan yhteismarkkinoiden toteuttamiseen ja toimintaan, direktiivin 73/241/ETY 24 päivältä heinäkuuta 1973 (2) tavoitteena on, sellaisena kuin se on viimeksi muutettuna komission direktiivillä 89/344/ETY (3), ollut laatia määritelmät ja yhteiset säännöt kaakao- ja suklaatuotteiden koostumuksesta, valmistustiedoista, pakkauksista ja merkinnöistä niiden vapaan liikkuvuuden mahdollistamiseksi yhteisössä, mainittuja määritelmiä ja sääntöjä on muutettava, jotta voitaisiin ottaa huomioon myös toteutettu teknologian edistyminen ja kuluttajien maun kehittyminen, ja mainitun direktiivin mukauttamiseksi yhteisön yleiseen lainsäädäntöön, jota sovelletaan kaikkiin elintarvikkeisiin, erityisesti siihen, joka koskee merkintöjä, makeutusaineita ja muita sallittuja lisäaineita, uuttamisliuottimia ja tutkimusmenetelmiä, selvyyden vuoksi olisi siten muotoiltava mainittu direktiivi uudelleen, muun kasvirasvan kuin kaakaovoin käyttö suklaatuotteissa on sallittu joissakin jäsenvaltioissa viiteen prosenttiin asti, perustamissopimuksen 3 b artiklan kolmanteen kohtaan kirjatun suhteellisuusperiaatteen noudattamiseksi ja erilaisten kansallisten valmistusperinteiden huomioon ottamiseksi jäsenvaltioilla on oltava mahdollisuus päättää mainittujen kasvirasvojen käytöstä kansallisessa tuotannossaan tässä direktiivissä vahvistetuin edellytyksin, sisämarkkinoiden yhtenäisyyden takaamiseksi kaikkien tämän direktiivin soveltamisalaan kuuluvien suklaatuotteiden on voitava liikkua vapaasti yhteisössä tämän direktiivin liitteen määräysten mukaisin myyntinimityksin, joulukuun 18 päivänä 1978 annetussa neuvoston direktiivissä 79/112/ETY (4), sellaisena kuin se on viimeksi muutettuna direktiivillä 93/102/EY (5), ja erityisesti sen 6 artiklassa annettujen elintarvikkeiden merkintöjä koskevien yleisten sääntöjen mukaan suklaan aineosat on ilmoitettava luettelossa, joka antaa kuluttajalle oikeata tietoa, tämän direktiivin mukaisesti voidaan viitata siihen, että rasvoja ei ole käytetty, edellyttäen, ettei tämä erehdytä kuluttajaa, kuluttajille olisi taattava oikean, puolueettoman ja objektiivisen tiedon saanti kasvirasvoja sisältävän suklaatuotteen koostumuksesta merkintöihin ainesluettelon lisäksi liitettävän lisätiedon avulla, sisämarkkinoiden kehitys direktiivin 73/241/ETY antamisen jälkeen sallii pitää "taloussuklaata" "suklaana", on aiheellista säilyttää direktiivillä 73/241/ETY säädetty poikkeus, jonka mukaan Yhdistynyt kuningaskunta ja Irlanti voivat sallia alueellaan nimityksen "maitosuklaa" käyttämisen "maitosuklaasta, jolla on korkea maitopitoisuus", olisi säädettävä tämän direktiivin tulevia mukautuksia varten komission toimivallasta kuulemismenettelyn puitteissa pysyvässä elintarvikekomiteassa, ja vapaata liikkuvuutta vaikeuttavien uusien esteiden välttämiseksi jäsenvaltioiden olisi pitäydyttävä antamasta tässä direktiivissä tarkoitettujen tuotteiden osalta yksityiskohtaisempia sääntöjä tai sellaisia sääntöjä, joista tässä direktiivissä ei säädetä, OVAT ANTANEET TÄMÄN DIREKTIIVIN: 1 artikla Tätä direktiiviä sovelletaan liitteessä määriteltyihin elintarvikkeena käytettäviin kaakao- ja suklaatuotteisiin. 2 artikla Jäsenvaltiot voivat sallia muiden kasvirasvojen kuin kaakaovoin lisäämisen liitteessä A olevassa 2, 3, 4, 5, 7 ja 8 kohdassa määriteltyihin suklaatuotteisiin. Tämä lisäys ei saa ylittää 5:tä prosenttia tuotteen loppupainosta sen jälkeen, kun kokonaispainosta on vähennetty muut mahdollisesti käytetyt syötävät aineet liitteessä olevan B kohdan mukaisesti ilman, että kaakaovoipitoisuus tai kaakaon kuivien kiintoaineiden vähimmäispitoisuus vähentyy. Suklaatuotteita, jotka sisältävät ensimmäisen kohdan mukaisesti muita kasvirasvoja kuin kaakaovoita, saadaan pitää kaupan kaikissa jäsenvaltioissa edellyttäen, että niiden 3 artiklassa säädettyjä merkintöjä täydennetään selvällä, puolueettomalla ja objektiivisella maininnalla ja lisäksi luetteloa aineosista kyseisten aineiden sisältymisestä lopputuotteeseen. 3 artikla Direktiiviä 79/112/ETY sovelletaan liitteessä määriteltyihin tuotteisiin, jollei seuraavista poikkeuksista muuta johdu: 1. Liitteessä määrätyt myyntinimitykset varataan liitteessä esitetyille tuotteille, ja niitä on käytettävä kaupassa niiden määrittämiseksi. Kuitenkin näitä myyntinimityksiä voidaan käyttää vakiintuneen käytännön mukaisesti täydentävinä osoittamaan muita tuotteita, joita ei voida sekoittaa liitteessä määriteltyihin tuotteisiin. 2. Kun liitteessä olevan A osan 2, 3, 4, 5, 6 ja 9 kohdassa tarkoitettuja tuotteita myydään lajitelmina, niiden myyntinimitykset voidaan korvata nimityksillä "suklaavalikoima" ja "täytesuklaavalikoima" tai samanlaisella nimityksellä. Tässä tapauksessa luettelo ainesosista on yhteinen valikoiman muodostaville tuotteille. 3. Liitteessä olevan A osan 4 kohdassa määriteltyjen kaakao- ja suklaatuotteiden merkinnöissä on ilmaistava kuivakaakaon kokonaissisältö muodossa "kaakaon kiintoaineita vähintään . . . prosenttia". 4. Liitteessä olevan A osan 1 kohdan b alakohdassa tarkoitetussa tapauksessa merkinnöissä on osoitettava lisätyn sokerin määrä ja/tai kaakaovoipitoisuus. 5. Liitteessä tarkoitettuja myyntinimityksiä "suklaa", "maitosuklaa" ja "suklaakuorrute" voidaan täydentää maininnoilla tai tiedoilla, jotka liittyvät laatuvaatimuksiin, jos tuotteet sisältävät: - suklaassa: vähintään 43 prosenttia kuivakaakaota, josta vähintään 26 prosenttia kaakaovoita; - maitosuklaassa: vähintään 30 prosenttia kuivakaakaota ja vähintään 18 prosenttia maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, osittain tai kokonaan kuivatusta kermasta, voista tai maitorasvasta, josta vähintään 4,5 prosenttia on maitorasvaa; - suklaakuorrutteessa: vähintään 16 prosenttia on rasvattomia kaakaon kiintoaineita. 4 artikla Jäsenvaltioiden on pitäydyttävä antamasta tässä direktiivissä tarkoitettuja tuotteita koskevia yksityiskohtaisempia kansallisia säännöksiä tai sellaisia kansallisia säännöksiä, joista ei säädetä tässä direktiivissä. 5 artikla Tämän direktiivin mukauttamisesta elintarvikkeisiin sovellettaviin yhteisön yleisiin säännöksiin ja tekniseen kehitykseen päätetään 6 artiklassa säädettyä menettelyä noudattaen. 6 artikla Komissiota avustaa pysyvä elintarvikekomitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on niin suurelta osin kuin mahdollista otettava huomioon komitean lausunto. Sen on ilmoitettava, millä tavoin sen lausunto on otettu huomioon. 7 artikla Kumotaan direktiivi 73/241/ETY 1 päivästä tammikuuta 1998 alkaen. Viittauksia kumottuun direktiiviin pidetään tästä alkaen viittauksina tähän direktiiviin. 8 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1998, ja niiden on ilmoitettava tästä komissiolle viipymättä. Näitä säännöksiä on sovellettava siten, että: - sallitaan liitteessä määriteltyjen tuotteiden kaupan pitäminen, jos ne ovat tässä direktiivissä säädettyjen määritelmien ja sääntöjen mukaisia, 1 päivästä tammikuuta 1997 alkaen - kielletään 1 päivästä heinäkuuta 1998 alkaen niiden tuotteiden kaupan pitäminen, jotka eivät ole tämän direktiivin mukaisia. Kuitenkin tuotteiden, jotka eivät ole tämän direktiivin mukaisia, ja jotka on varustettu etiketein ennen 1 päivää tammikuuta 1998 direktiivin 73/241/ETY mukaisesti, kaupan pitäminen sallitaan varastojen loppumiseen asti. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiivin. Jäsenvaltioiden on säädettävä siitä, miten viittaukset tehdään. 9 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 10 artikla Tämä direktiivi on osoitettu kaikille jäsenvaltioille. (1) EYVL N:o C 166, 17.6.1993, s. 1 (2) EYVL N:o L 228, 16.8.1973, s. 23 (3) EYVL N:o L 142, 25.5.1989, s. 19 (4) EYVL N:o L 33, 8.2.1979, s. 1 (5) EYVL N:o L 291, 25.11.1993, s. 14 LIITE TUOTTEIDEN NIMITYKSET, MÄÄRITELMÄT JA OMINAISUUDET A. MÄÄRITELMÄT JA NIMITYKSET 1. Kaakaojauhe, kaakao a) Tarkoittaa tuotetta, joka on saatu jauhamalla puhdistetut, kuoritut ja kuivatut kaakaopavut, jotka sisältävät, jollei b kohdasta muuta johdu, vähintään 20 prosenttia kaakaovoita - tämä prosenttimäärä lasketaan kuiva-aineen määrästä - ja enintään 9 prosenttia vettä. b) Tätä nimitystä voidaan kuitenkin käyttää ja sitä voidaan täydentää tiedoilla, jotka koskevat sokerien ja/tai makeutusaineiden määrää ja/tai vähennettyä kaakaovoipitoisuutta. 2. Suklaa a) Tarkoittaa tuotetta, joka on valmistettu kaakaotuotteista ja sokereista ja/tai makeutusaineista ja joka sisältää, jollei b kohdasta muuta johdu, kaikkiaan kaakaon kuivia kiintoaineita vähintään 35 prosenttia, joista vähintään 18 prosenttia on kaakaovoita ja vähintään 14 prosenttia kuivia rasvattomia kaakaon kiintoaineita. b) Kuitenkin, jos tätä nimitystä käytetään ja täydennetään sanoilla: - "-sirote", "-hiutaleet": sirotteina tai hiutaleina esiintyvässä tuotteessa on kaikkiaan kaakaon kuivia kiintoaineita vähintään 32 prosenttia, joista vähintään 12 prosenttia on kaakaovoita ja vähintään 14 prosenttia kuivia rasvattomia kaakaon kiintoaineita. - "-kuorrute": tuotteessa on kaikkiaan kaakaon kuivia kiintoaineita vähintään 35 prosenttia, joista vähintään 31 prosenttia on kaakaovoita ja vähintään 2,5 prosenttia kuivia rasvattomia kaakaon kiintoaineita. - "Giandujapähkinä-": tuotteessa on kaikkiaan kaakaon kuivia kiintoaineita vähintään 32 prosenttia, joista vähintään 18 prosenttia on kaakaovoita, vähintään 8 prosenttia kuivia rasvattomia kaakaon kiintoaineita ja vähintään 20 prosenttia hienoksi jauhettuja hasselpähkinöitä. - "Kaakaojauhe": tuote koostuu kaakaojauhetta sekä sokeria ja/tai makeutusaineita sisältävästä seoksesta, jossa on vähintään 32 prosenttia kaakaojauhetta. - "Kaakaojuoma": tuote koostuu kaakaojauhetta ja sokereita ja/tai makeutusaineita sisältävästä seoksesta, jossa on vähintään 25 prosenttia kaakaojauhetta. 3. Maitosuklaa a) Tarkoittaa tuotetta, joka on valmistettu kaakaosta, sokereista ja/tai makeutusaineista ja maidosta tai maitotuotteista ja joka sisältää, jollei b kohdasta muuta johdu: - kaikkiaan kaakaon kuivia kiintoaineita vähintään 25 prosenttia, - vähintään 14 prosenttia maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, osittain tai kokonaan kuivatusta kermasta, voista tai maitorasvasta, - vähintään 2,5 prosenttia rasvattomia kaakaon kiintoaineita, - vähintään 3,5 prosenttia maitorasvaa, ja jonka - kokonaisrasvapitoisuus on vähintään 25 prosenttia. b) Kuitenkin, jos tätä nimitystä käytetään ja täydennetään sanoilla: - "-sirote", "-hiutaleet": sirotteina tai hiutaleina esiintyvässä tuotteessa on kaikkiaan kaakaon kuivia kiintoaineita vähintään 20 prosenttia ja vähintään 12 prosenttia on maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, voista tai maitorasvasta, ja sen kokonaisrasvapitoisuus on vähintään 12 prosenttia, - "-kuorrute": tuotteen kokonaisrasvapitoisuus on vähintään 31 prosenttia, - "Giandujapähkinä-": tuotteen on sisällettävä vähintään 10 prosenttia maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, osittain tai kokonaan kuivatusta kermasta, voista tai maitorasvasta, sekä vähintään 15 prosenttia hienoksi jauhettuja hasselpähkinöitä. Kun tässä nimityksessä "maito-" on korvattu seuraavasti: - "kermasta valmistettu": tuotteen on sisällettävä vähintään 5,5 prosenttia maitorasvaa; - "kuoritusta maidosta valmistettu": tuote ei saa sisältää enemmän kuin 1 prosentin maitorasvaa. c) Yhdistynyt kuningaskunta ja Irlanti voivat sallia alueellaan nimityksen "maitosuklaa" käyttämisen 4 kohdassa tarkoitetusta tuotteesta. 4. Maitosuklaa, jossa on korkea maitopitoisuus tarkoittaa tuotetta, joka on valmistettu kaakaosta, sokereista ja/tai makeutusaineista ja maidosta tai maitotuotteista, ja joka sisältää: - kaikkiaan kaakaon kuivia kiintoaineita vähintään 20 prosenttia, - vähintään 20 prosenttia maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, osittain tai kokonaan kuivatusta kermasta, voista tai maitorasvasta, - vähintään 2,5 prosenttia rasvattomia kaakaon kiintoaineita, - vähintään 5 prosenttia maitorasvaa, ja jonka - kokonaisrasvapitoisuus on vähintään 25 prosenttia. 5. Valkoinen suklaa tarkoittaa tuotetta, joka on valmistettu kaakaovoista, maidosta tai maitotuotteesta sekä sokerista ja/tai makeutusaineista, ja joka sisältää vähintään 20 prosenttia kaakaovoita ja vähintään 14 prosenttia maitoa tai kiintoainesta, joka on tuotettu kuivattamalla osittain tai kokonaan täysmaitoa, osittain tai kokonaan kuoritusta maidosta, kermasta, osittain tai kokonaan kuivatusta kermasta, voista tai maitorasvasta, ja josta vähintään 3,5 prosenttia on maitorasvaa. 6. Täytesuklaa tarkoittaa täytettyä tuotetta, jonka ulkopuoli muodostuu jostakin 2, 3, 4 tai 5 kohdassa määritellystä tuotteesta ja edustaa 25:tä prosenttia tuotteen kokonaispainosta. Tässä säännöksessä ei kuitenkaan tarkoiteta täytesuklaan täytettä eikä tuotteita, joiden sisus muodostuu leipomo-, konditoria- tai keksituotteesta tai elintarvikejäätelöstä. 7. A la taza -suklaa tarkoittaa kaakaotuotteista, sokereista ja/tai makeutusaineista sekä jauhoista tai vehnätärkkelyksestä, riisistä tai maissista valmistettua tuotetta, joka sisältää vähintään 35 prosenttia kaakaon kuivia kiintoaineita, josta vähintään 14 prosenttia on rasvattomia kaakaon kiintoaineita ja vähintään 18 prosenttia kaakaovoita sekä enintään 8 prosenttia jauhoja tai tärkkelystä. 8. Familiar a la taza -suklaa tarkoittaa kaakaotuotteista, sokereista ja/tai makeutusaineista sekä jauhoista tai vehnätärkkelyksestä, riisistä tai maissista valmistettua tuotetta, joka sisältää vähintään 30 prosenttia kaakaon kuivia kiintoaineita, josta vähintään 12 prosenttia on rasvattomia kaakaon kiintoaineita ja vähintään 18 prosenttia kaakaovoita ja enintään 18 prosenttia jauhoja tai tärkkelystä. 9. Suklaakonvehti, praliini tarkoittaa irrallista suupalan kokoista tuotetta, joka koostuu: - täytesuklaasta; tai - suklaan, sellaisena kuin se on määritelty 2, 3, 4 tai 5 kohdassa, ja muiden syötävien aineiden yhdistelmästä tai sekoituksesta, edellyttäen, että suklaa edustaa vähintään 25:tä prosenttia tuotteen kokonaispainosta. B. SALLITUT VALINNAISET AINESOSAT Lisätyt syötävät aineet Jollei 2 artiklasta muuta johdu, A osan 2, 3, 4, 5, 7 ja 8 kohdassa määriteltyihin suklaatuotteisiin voidaan lisätä muita syötäviä tuotteita. Kuitenkin: - eläinrasvojen ja niistä tehtyjen valmisteiden, joita ei ole valmistettu ainoastaan maidosta, samoin kuin aromiaineiden, jotka maistuvat luonnolliselta suklaalta tai maitorasvalta, lisääminen on kielletty, - jauhojen ja tärkkelyksen lisääminen on sallittua vain A osan 7 ja 8 kohdassa määriteltyihin tuotteisiin. Näiden lisättyjen syötävien aineiden määrä suhteessa valmiin tuotteen kokonaispainoon ei saa ylittää 40:tä prosenttia. C. PROSENTTIMÄÄRIEN LASKEMINEN Edellä A osan 2, 3, 4, 5, 7 ja 8 kohdassa määritellyt vähimmäispitoisuudet lasketaan B osassa tarkoitettujen lisäysten painon vähentämisen jälkeen. Edellä A osan 6 ja 9 kohdassa määriteltyjen tuotteiden suklaapitoisuudet lasketaan suhteessa valmiin tuotteen kokonaispainoon, mukaan lukien täyte.